- ዮሃንሳ ሳፃ
- <
- 3
- >

3
(5) የሱስ ሳርዴሳን ደእያ ዎሳ ጎለዉ ጎዋ
1 ሳርዴሳን ደእያ ዎሳ ጎልያ ኪታንቻዉ ሀዋዳን ያጋደ ጻፋ:
“ጾሳ አያና ላፑናቱነ ላፑ ጾልንታቱ ደእያዌ ሀዋዳን ያጌ። ታን ነ ኪታ ኤራይ፤ አሳይ ኔና ሸምፑዋና ደኣሳ ግንቶካ፥ ኔን ሀይቃዳ። 2 ቤጎታ! አቴዳዋነ ሀይቃናዉ ማቴዳዋ መንꬃ። አያዉ ጎፐ፥ ነ ኪታይ ታ ጾሳ ስንꬃን ፖሎ ግደናዋ ታን ደማድ። 3 ስም ኔን አኬዳዋነ ስሴዳዋ አኬካ፤ ናጋ፤ ነ ናጋራፐካ ስማ። ኔን ቤጎተናዋ ግዶፐ፥ ታን ኔኮ ካይሱዋዳን ያና፤ ታን ዎይሳደ ያነንቶ ኔን ኤራካ። 4 ሽን ባረንቱ ማዩዋ ቅትስቤና አማሬዳ አሳቱ ሳርዴሳን ኔናና ደኢኖ። ኡንቱንቱ ቦꬃ ማዩዋ ማዪደ ታናና ሀመታና፤ አያዉ ጎፐ፥ ኡንቱንቱ ቦꬃ ማዩዋ ማያናዉ በስያዋንታ። 5 ጾንያዌ ሄዋዳንካ ቦꬃ ማዩዋ ማያና። ታን አ ሱንꬃ ደኡዋ ማጻፋፐ *ደኡዋ ማጻፋ፦ ጾሳ አሳቱዋ ሱንꬃይ ጻፈትያ ማጻፋ። ቁጭከ፤ ታን ታ አቡ ስንꬃንነ አ ኪታንቻቱዋ ስንꬃን እ ታዋ ግድያዋ ማርካታና። ከሳ 32:32-33፤ ማዝ. 69:28፤ ሳፃ 20:12፤ ማቶሳ 10:32፤ ሉቃሳ 12:8
6 “ስሳናዉ ሀይꬃይ ደእያ ኡራይ ጌሻ አያናይ ዎሳ ጎለቶ ግያዋ ስሶ ያጌ”
ያጋደ ጻፋ።
(6) የሱስ ፕላደልፍያን ደእያ ዎሳ ጎለዉ ጎዋ
7 ፕላደልፍያን ደእያ ዎሳ ጎልያ ኪታንቻዉ ሀዋዳን ያጋደ ጻፋ:
“ዳዊተ ቁልፕያ †ዳዊተ ቁልፕያ፦ ሀዋ ጉሳይ ዳዊተ ካዉተꬃ አይሱዋ ማታ ኦድያዋ። ኦይቄዳዌ፥ ኦንነ ጎርዳናዉ ዳንዳየናዳን ዶይያዌ፥ ቃይ ኦንነ ዶያናዉ ዳንዳየናዳን ጎርድያዌ ጌሻይነ፥ ቱማንቻይ ሀዋዳን ያጌ። ኢሳ. 22:22፤ ኢዮባ 12:14 8 ታን ነ ኪታ ኤራይ። በአ፥ ታን ነ ስንꬃን ኦንነ ጎርዳናዉ ዳንዳየና ፐንግያ ዎꬃድ፤ አያዉ ጎፐ፥ ነ ዎልቃይ ጉꬃ ግዶፐነ፥ ታ ቃላ ናጋዳነ ታ ሱንꬃካ ኤርከ ጋበይካ። 9 በአ፥ አይሁዳ ግድክኖ ሽን ባረና፥ ‘ኑን አይሁዳ’ ጊደ ዎርዶትያ ሴጻና አይሁዳ ዎሳ ጎልያ ታን አሃደ፥ ነ ስንꬃን ጎይንሳናነ ኔና ሲቅያዋካ ኡንቱንታ ኤርሳና። ኢሳ. 49:23፤ 60:14፤ 43:4 10 ኔን ገንጩዋን ታ አዛዙዋ ናጌዳ ድራዉ፥ ሳኣን ደእያ አሳ ፓጫናዉ ኩመንꬃ ሳኣ ቦላ ይያ ዋይያ ዎድያፐ ታንካ ኔና ናጋና። 11 ታን ኤለካ ያና፤ ኦንነ ነ ካላቻ አከና ማላ፥ ነዉ ደእያዋ ምንሳ ኦይቃ። 12 ታን ጾንያ ኡራ ታ አዉዋ ጌሻ ጎልያን ቱሳ ኦꬃና፤ እ ሄዋፐ ኡባካ ከሰና። ታን ታ ጾሳ ሱንꬃ፥ ታ ጾሳ ካታማ ሱንꬃነ ታ ጾሳ ማታፐ ዎꬋና ኦራꬃ የሩሳላመ ሱንꬃ አ ቦላ ጻፋና። ቃይ ታን ታ ኦራꬃ ሱንꬃካ አ ቦላ ጻፋና። 13 ስሳናዉ ሀይꬃይ ደእያ ኡራይ ጌሻ አያናይ ዎሳ ጎለቶ ግያዋ ስሶ ያጌ”
ያጋደ ጻፋ።
(7) የሱስ ሎዶቅያን ደእያ ዎሳ ጎለዉ ጎዋ
14 ሎዶቅያን ደእያ ዎሳ ጎልያ ኪታንቻዉ ሀዋዳን ያጋደ ጻፋ:
“አማነቴዳ ቱማንቻ ማርካይ፥ ጾሳይ መꬌዳዋ ኮይሩ፥ አመንእ ግያዌ ሀዋዳን ያጌ። 15 ታን ነ ኪታ ኤራይ። ኔን እርጻ ግዳካ፤ ዎይ ሴልያዋ ግዳካ፤ እርጻ ዎይ ሴልያዋ ግዳርኪ። 16 ኔን እርጻ ዎይ ሴልያዋ ግደናን፥ ዶምቦሎላ ግድያ ድራዉ፥ ታን ኔና ታ ዶናፐ ጩቻና ሀናይ። 17 አያዉ ጎፐ ኔን፥ ‘ታን ዱረ፤ ሚሻና ደአይ፤ ታና አይነ ኮሸና’ ያጋሳ። ሽን ኔን መቶትያ አሳ፥ ቃረꬅያ አሳ፥ ህዬሳ፥ ቆቃነ ካሎቴዳ አሳ ግድያዋ ኤራካ። 18 ሄዋ ድራዉ፥ ኔን ዱረታና ማላ፥ ታማን ጌዬዳ ዎርቃ፥ ኔና ዬላይያ ነ ካሉዋ ካማናዉ ቦꬃ ማዩዋነ ቃይ ሎይꬃ ጼላናዉ ነ አይፍያ ኦክያ ꬋልያ ታፐ ሻማናዳን፥ ታን ኔና ዞራይ። 19 ታን ሲቅያ ኡባ ሴራይነ ሙራይ፤ ስም ሎይꬃ ሴለታ፤ ነ ናጋራፐካ ስማ። ሌም. 3:12፤ እብራ. 12:6 20 በአ፥ ታን ካረን ኤቃደ ጼሳይ። ኦንነ ታን ጼስያዋ ስሲደ፥ ካርያ ዶዮፐ፥ ታን አኮ ገላደ አናና እትፐ ካዉዋ ማና፤ እካ ታናና እትፐ ማና። 21 ቃይ ታን ጾናደ ታ አዉዋና አ ካዉተꬃ ኦይድያን ኡቴዳዋዳን፥ ጾንያ ኡራዉ ታናና ታ ካዉተꬃ ኦይድያን ኡትያ ማታ እማና።
22 “ስስያ ሀይꬃይ ደእያ ኡራይ ጌሻ አያናይ ዎሳ ጎለቶ ግያዋ ስሶ ያጌ ያጋደ ጻፋ”
ያጌዳ።

- ዮሃንሳ ሳፃ
- <
- 3
- >

*3:5 ደኡዋ ማጻፋ፦ ጾሳ አሳቱዋ ሱንꬃይ ጻፈትያ ማጻፋ።

3:5 ከሳ 32:32-33፤ ማዝ. 69:28፤ ሳፃ 20:12፤ ማቶሳ 10:32፤ ሉቃሳ 12:8

†3:7 ዳዊተ ቁልፕያ፦ ሀዋ ጉሳይ ዳዊተ ካዉተꬃ አይሱዋ ማታ ኦድያዋ።

3:7 ኢሳ. 22:22፤ ኢዮባ 12:14

3:9 ኢሳ. 49:23፤ 60:14፤ 43:4

3:19 ሌም. 3:12፤ እብራ. 12:6

© 2011 WBT