- ማዝሙርያ
- <
- 112
- >

112
ሎኦ አሳ ናሸቻ
1 መꬍና ጎዳ ጋላትተ! መꬍና ጎዳዉ ያይያነ፥
አ አዛዙዋ ፖላናዉ ዳሮፐ ናሸትያ አሳይ፥
አንጀቴዳዋ።
2 አ ናናቱ ቢታን ዎልቃማ ግዳና፤
ሱረ አሳቱዋ የለታይ አንጀታና።
3 ሻሉነ ዱረተꬃይ አ ጎልያን ደኤ፤
አ ጽሎተꬃይካ መꬍናዉ ደአና።
4 ሱረ አሳዉ፥
ኬካ፥ ጽሎነ ቃረትያ አሳቶ፥
ꬉማ ግዶን ፖኡ ፖኤ።
5 ኬካተꬃን ጮ ታልእያ ኡራዉ፥
ባረ ኦሱዋ ሱረተꬃን ኦꬅያ ኡራዉ፥
ኬካባይ ያና።
6 ጽሎ አሳይ አዉደነ ኩንደና፤
መꬍናዉ እ ሀሳየታና።
7 ኢታባ እ ስሶፐካ ዳጋመና፤
አያዉ ጎፐ፥ አ ዎዛናይ ቃጸና፤
መꬍና ጎዳን እ አማነቴ።
8 አ ዎዛናይ ጻላ ግድያ ድራዉ፥
ኡባካ እ ያየና፤
ዉርሰꬃን ባረ ሞርከቱ ጾነትና በአና።
9 እ ህዬሳ አሳዉ ዳርሲደ እሜዳ፤ 2 ቆሮ. 9:9
ቃይ አ ጽሎተꬃይ መꬍናዉ ደኤ፤
አ ካጪ ቦንቹዋን ꬎቁ ጌ።
10 ኢታ አሳይ ሄዋ በኢደ ይሎቴ፤
አቻ ጋርጪደ፥ ጮ ꬋዬ።
ኢታ አሳ አሙ ጮ አታናዋ።

- ማዝሙርያ
- <
- 112
- >

112:9 2 ቆሮ. 9:9

© 2011 WBT