- ማዝሙርያ
- <
- 105
- >

105
ማላልስያ እስራኤልያ ታርክያ
(1 ኦዱዋ 16:8-22)
1 መꬍና ጎዳ ጋላትተ፤ አ ሱንꬃ ጼስተ።
እ ኦꬄዳዋ ካዉተꬃቱዋ ግዱዋን ኤርስተ።
2 አ ሳቢተ፤ ጋላታ የꬃ አዉ የጽተ።
አ ማላልስያ ኦሱዋ ኡባባ ኦድተ።
3 አ ጌሻ ሱንꬃን ጬቀትተ፤
መꬍና ጎዳ ኮይያ ዎዛናቱ ናሸትኖ።
4 መꬍና ጎዳነ አ ዎልቃ ጾሞስተ፤
ኡባ ገደ አ ስንꬃ ኮይተ።
5 እ ኦꬄዳ ማላልስያባ፥
አ ማላታነ እ ፕርዴዳ ፕርዳ ሀሳይተ።
6 ህንተኖ፥
አ ቆማ አብራሃማ ዘረꬃቶ፥
ዶረቴዳ ያቆባ ናቶ።
7 እ መꬍና ጎዳ ኑ ጾሳ፤
አ ቱሞ ፕርዳይካ ሳኣ ኡባ ቦላና።
8 እ ባረ ጫቁዋ መꬍናዉ፥
ባረ አዛዜዳ ቃላ ሻኡ የለታ ጋካናዉ ናጌ።
9 ሄዌነ፥ እ፥ አብራሃማና ጫቀቴዳ ጫቁዋ፥ ዶመꬃ 12:7፤ 17:8፤ 26:3
ይሳቃዉ ጫቄዳ ጫቁዋ፥
10 ያቆባዉ ዎጋ፥ ዶመꬃ 28:13
እስራኤልያዉካ መꬍና ጫቁዋ
ኦꬂደ ምንሴዳ።
11 ሀዋዳን ያጌዳ፤
“ነዉ ካናነ ቢታ እማና፤
እ ነ ዘረꬃቶ ላታ ግዳና” ያጌዳ።
12 ጾሳ አሳቱ ፓይዱዋን ጺ ጉꬃነ
ካናነ ቢታን በተ ግዲደ ደእያ ዎደ፥
13 እት ጋድያፐ ሀራ ጋድያ፥
እት ካዉተꬃፐ ሀራ ካዉተꬃ ዩዬድኖ።
14 ጾሳይ ኡንቱንታ ኦንነ ናቃናዉ እምቤና፤ ዶመꬃ 20:3-7
ኡንቱንቱ ድራዉ ካተቱዋ ሴሪደ፥
15 “ታን ኦኬዳዋንታ ቦቾፕተ፤
ታ ትምቢትያ ኦድያዋንታ ቆሆፕተ” ያጌዳ።
16 ጾሳይ ቢታን ኮሻ የዲደ፥ ዶመꬃ 41:53-57
ኡንቱንቱ ካꬃ ኡባ ꬋይሴዳ።
17 ሽን እ ባረ አሳ አሻናዉ፥ ዶመꬃ 37:28፤ 45:5
እት ብታንያ ግብጼ ኪቴዳ፤
ሄ ብታኒ አይለ ግዲደ ዛልኤቴዳ ዮሴፋ።
18 አ ገደቱ ብራታን ቃሸቴድኖ፤ ዶመꬃ 39:20—40:23
ኡንቱንቱ አ ሳንሳላታን ቃቼድኖ።
19 እ ካሰ ኦዴዳዌ ፖለታና ጋካናዉ፥
መꬍና ጎዳ ቃላይ አ ፓጬዳ።
20 ግብጼ ካቲ ኪቲደ ቃሾ ጎልያፐ ከሴዳ፥ ዶመꬃ 41:14
ጋድያ ሞድያዌ ብሌዳ።
21 እካ፥ አ ባረ ጎልያዉ ጎዳ ኦꬄዳነ።ዶመꬃ 41:39-41
ባረዉ ደእያዋ ኡባ ቦላ ሱንꬄዳ።
22 ባረዉ ዋና ካፖቱዋ አዛዛና ማላነ
ባረ ጭማቱዋ ዞራና ማላ ማታዬዳ።
23 ሄዋፐ ጉይያን፥ እስራኤሊ ግብጼ ገሌዳ፥ ዶመꬃ 46:6፤ 47:11
ያይቆበ ካመ ቢታን በተ ግዲደ ደኤዳ።
24 መꬍና ጎዳይ ባረ አሳ ዳሮ ጮራዬዳ፤ ከሳ 1:7-14
ኡንቱንቱ ሞርከቱዋፐ ኡንቱንታ አꬂደ ምንꬄ።
25 እ ግብጼ አሳይ ባረ አሳ እጻናዳንነ
ባረ ቆማቱዋ ጭማናዳን ኦꬄዳ።
26 ሄዋፐ ጉይያን፥ ባረ ቆማ ሙሳነ ከሳ 3:1—4:17
ባረ ዶሬዳ አሮና ኡንቱንቱኮ ኪቴዳ።
27 ኡንቱንቱ ግብጼ አሳቱዋ ስንꬃን ጾሳ ማላታ፥
ካመ ቢታን ኦራꬃባ ኦꬄድኖ።
28 ጾሳይ ꬉማ ኪቲደ፥ ከሳ 10:21-23
ሄ ቢታ ꬉምሴዳ፤
ሽን ግብጼ አሳቱ አ አዛዙዋ እጼድኖ።
29 እ ኡንቱንቱ ሃꬃ ሱꬃዉ ላሚደ፥ ከሳ 7:17-21
ሞለቱዋ ዎꬌዳ።
30 ኡንቱንቱ ቢታ ኡባ፥ ከሳ 8:1-6
ካትያ ጎልያካ ሸꬊ ኩሜዳ።
31 እ አዛዝና፥ ኡዱንጺነ ቢኒ ከሳ 8:16-17፣ 20-24
ኡንቱንቱ ቢታ ኡባ ቦላ ሻምእሻምኤዳ።
32 ኡንቱንቱ ቢታ ቦላን እራ ድራዉ
ሻቻ ዋልቃንꬃና ቡክሴዳ። ከሳ 9:22-25
33 እ ኡንቱንቱ ዎይንያ ቱራነ
ባላስያ ግያ ምꬃ ሾጬዳ፤
ኡንቱንቱ ቢታን ደእያ ምꬃካ ክንቼሬꬄዳ።
34 እ አዛዝና፥ ቦሊነ
ፓይዱ ባይና ቡምቡረꬃይ ከሴዳ። ከሳ 10:12-15
35 ኡንቱንቱ ቢታን ዶሌዳ ካꬃ ኡባ ሜዳ፤
ሳኣፐ እርጻባ ኡባካ ም ꬋይሴዳ።
36 ጾሳይ ግብጼ አሳቱዋ ጎለ ባይራ ናናቱዋ ኡባ ዎꬌዳ፤ከሳ 12:29
ኮይሮ የለቴዳ ኡባ ꬋይሴዳ።
37 ሄዋፐ ጉይያን፥ እ እስራኤልያ አሳ
ዎርቃነ ብራ አሌቁዋና ከሴዳ፤ ከሳ 12:33-36
ኡንቱንቱ ግዶፐ ኩንዲደ አቴዳዌ ኦንነ ባዋ።
38 ግብጼ አሳቱ ኡንቱንቶ ዳሮ ያዬዳ ድራዉ፥
ኡንቱንቱ ከሴዳዋን ናሸቴድኖ።
39 ጾሳይ ኡንቱንታ ካማናዉ ሻርያ ምጬዳ፤ ከሳ 13:21-22
ቃማ ኡንቱንቶ ፖእሳናዉ ታማ ጊግሴዳ።
40 ኡንቱንቱ ምያዋ ኦችና፥
አካ ማላትያ ካፎቱዋ ኡንቱንቶ የዴዳ፤ ከሳ 17:1-7፤ ፓይ. 20:2-13
ኡንቱንታ ሳሉዋ ቁማ ካልሴዳ።
41 እ ሹቻ ጳልቂና፥
ሃꬃይ ፑልቴዳ፤
ሻፋዳን ባዙዋን ጎጌዳ።
42 እ ባረ ቆማ አብራሃማዉ፥
ገሌዳ ጌሻ ቃላ ሀሳዬዳ።
43 እ ባረ አሳ ናሸቻን፥
ባረ ዶሬዳዋንታ እልልሳን ከሴዳ።
44 እ ኡንቱንቶ ሀራ አሳቱዋ ቢታ እሜዳ፤ ኢያሳ 11:16-23
ኡንቱንቱ ሀራቱ ዳቡሬዳ ጎሻ ላቴድኖ።
45 ሄዋ እ ኦꬄዳዌ ኡንቱንቱ አ ዎጋ
ናጋናዳናነ አ ህግያ ኦꬃናዳና።
መꬍና ጎዳ ጋላትተ!

- ማዝሙርያ
- <
- 105
- >

105:9 ዶመꬃ 12:7፤ 17:8፤ 26:3

105:10 ዶመꬃ 28:13

105:14 ዶመꬃ 20:3-7

105:16 ዶመꬃ 41:53-57

105:17 ዶመꬃ 37:28፤ 45:5

105:18 ዶመꬃ 39:20—40:23

105:20 ዶመꬃ 41:14

105:21 ዶመꬃ 41:39-41

105:23 ዶመꬃ 46:6፤ 47:11

105:24 ከሳ 1:7-14

105:26 ከሳ 3:1—4:17

105:28 ከሳ 10:21-23

105:29 ከሳ 7:17-21

105:30 ከሳ 8:1-6

105:31 ከሳ 8:16-17፣ 20-24

105:32 ከሳ 9:22-25

105:34 ከሳ 10:12-15

105:36 ከሳ 12:29

105:37 ከሳ 12:33-36

105:39 ከሳ 13:21-22

105:40 ከሳ 17:1-7፤ ፓይ. 20:2-13

105:44 ኢያሳ 11:16-23

© 2011 WBT