- ሉቃሳ ምሽራቹዋ
- <
- 11
- >

11
የሱስ ዎሳባ ታማርሴዳ
(ማቶሳ 6:9-13፤ 7:7-11)
1 እት ጋላስ የሱስ እትሳን ዎሳ ዎስ ደኤ። ዎሳ ዉርሶዋፐ ጉየ አ ካልያዋንቱፐ እቱ፥ “ጎዳዉ! ዮሃንስ ባረና ካልያዋንታ ዎሳ ታማርሶዋዳን፥ ኑናካ ኔን ዋግ ዎሳነንቶ ታማርሳ” ያጌዳ።
2 እካ ኡንቱንታ፥ “ጾሳ ዎሲደ ያግ ዎስተ:
“ ‘ሳሉዋን ደእያ ኑ አቦ፥
ነ ሱንꬃይ አንጀቶ፤
ነ ካዉተꬃይ ዮ፤
ነ ሸኒ ሳሉዋን ሀኖዋዳን ሳንካ ሀኖ፤
3 ጋላሳን ጋላሳን ኮሽያ ቁማ፥
ኑዉ ሀቼ እማ፤
4 ኑን ኑና ናቄዳዋንቱዋ፥
ኡባ አቶ ጎዋዳን፥
ኔንካ ኑ ናቁዋ አቶ ያጋ፤
ኑና ኢታፐ ናጋፐ አትን፥
ፓጭያን ገልሶፓ’
ያግተ” ያጌዳ።
5 ቃይካ የሱስ ባረና ካልያዋንታ፥ “ህንተንቱፐ እቶ ሲቆ ላጊ ደእንቶ ግዶ ብላህያን አኮ ዪደ፥ ‘ታ ሲቆ ላገዉ፥ ታዉ ሄዙ ሶሉዋ ታልአ፤ 6 አያዉ ጎፐ፥ እት ታ ላገꬃይ ዪና አ ምዝያዋ ꬋያድ’ ያግ ዎሴዳ ጎይተ። 7 ባረ ጎለን ደእያ አ ሲቆ ላጊ ሶይፐ ሃሳዪደ፥ ‘ታና መቶꬆፓ፤ ፐንጊ ቃሸቴዳ፤ ታናናይካ ታናና ግሴድኖ፤ ሄዋ ድራዉ ታን ደንዳደ ነዉ አይነ እማናዉ ዳንዳይከ’ ጋናዌ? 8 ታን ህንተንቶ ኦድያዌ አዬ ጎፐ፥ እ አዉ ሲቆ ላግያ ግዶ ድራዉ፥ እመነንቶኔካ ኡንኤꬆ ድራዉ እ ኮይያዋ ኡባ እሜ። 9 ሀዋ ድራዉ፥ ‘ዎስተ፥ ህንተንቶካ እመታናዋ፤ ኮይተ፥ ደማንታ፤ ካርያ ዪደ ጼስተ፥ ህንተንቶ ዶየታናዋ’ ያጋይ። 10 ጋሱካ፥ ዎስያ ኡባይ አካናዋ፤ ኮይያ ኡራይካ ደማናዋ፤ ካርያ ዪደ ጼስያ ኡራዉ፥ ፐንጊ ዶየታናዋ።
11 “ህንተንቱ ግዶፐ ባረ ናአዉ፥ ሞልያ ዎስና ሾሻ፥ ቁማ እማ ጊና ሹቻ እምያ አዉ ደኢ? 12 ዎይ ቁቁልያ ዎስና ሶጉዋ እምዬ? 13 ህንተንቱ ኢታ ግድ ደኢደ ህንተንቱ ናናዉ ሎኦባ እምያዋ ኤሮፐ፥ ያትና ሳሉዋን ደእያ ህንተንቱ አዉ ባረና ዎስያዋንቶ አያና ጌሻ ዎት ዳርሲደ እማንዴሻ?” ያጌዳ።
የሱሳነ ብኤል-ዘቡላ
(ማቶሳ 12:22-30፤ ማር. 3:20-27)
14 እት ጋላስ የሱስ እት ብታንያፐ ዱድስያ አያና ከሶዋፐ ጉየ ዱደ ብታኒ ሃሳያ ዶምና፥ አሳይ ማላለቴዳ። 15 ሽን ኡንቱንቱፐ እቱ እቱ፥ “ጋሌናቱዋ ካፑዋ ብኤል-ዘቡል አዉ ዎልቃ እምና ጋሌናቱዋ ከሴ” ያጌድኖ። ማቶሳ 9:34፤ 10:25
16 እቱ እቱ ቃይ የሱሳ ፓጫናዉ ሳሉዋፐ ማላታ በሳናዳን አፐ ኮዬድኖ። ማቶሳ 12:38፤ 16:1፤ ማር. 8:11 17 ሽን የሱስካ ኡንቱንቱ ቆፋ ኤሪደ ኡንቱንታ ሀዋ ያጌዳ: “ባረ ግዶን ሻከትያ ካዉተꬃይ ኡባይ ꬋያናዋ፤ ሻከትያ ጎሊካ ኩንዴ። 18 ያትና ሴጻና ካዉተꬃይ ባረ ግዶን ሻከቶፐ አ ካዉተꬃይ ዎት ኤቃናዌ? ህንተንቱ ታና፥ ‘ጻላህያ ካፑዋ ብኤል-ዘቡል ነዉ ዎልቃ እምና ከሳ’ ያግ ሃሳዪታ። 19 ስም ታን ብኤል-ዘቡላ ዎልቃን ጋሌናቱዋ ከስያዋ ግዶፐ ህንተንቱ ናናይ ኦ ዎልቃን ከሳናዋንቴ? ሀዋ ግድያ ድራዉ፥ ኡንቱንቱ ህንተንቱ ቦላን ፕርድያዋንታ ግዳናዋንታ። 20 ሽን ታን ጋሌናቱዋ ከስያዌ ጾሳ ዎልቃና ግዶፐ፥ ስም ጾሳ ካዉተꬃይ ህንተንቱኮ ዬዳዋ ኤርተ።
21 “ዎልቃማ አሳይ በስያዋዳን ምኒደ ባረ ጎልያ ናጎፐ፥ አ ሻሉ ሎይꬅ ናገታናዋ። 22 የዉዋን ቃይ አፐ ምኑዋ ዳርያዌ ዪደ አ ቆሆፐነ ጾኖፐ እ አማነቴዳ ቶራነ ጎንዳልያ አፐ ዎꬅ አኪደ፥ አዉ ደእያ ሚሻ ግሸት አኬ።
23 “ታ ባጋ ግደናዌ ታናና ኤቀቴ፤ ታናና ሺሽ ቤናዌካ ላሌ። ማር. 9:40
ቱና አያናይ ካሰ የግ ቤዳ አሳኮ ስሚደ ይያ ጋሱዋ
(ማቶሳ 12:43-45)
24 “ቱና አያናይ አሳፐ ከሴዳ ዎደ፥ ባረዉ ሸምፕያ ሳ ኮዪደ፥ ሃꬃይ ባንታሳና አꬍ ቤ። ሸምፕያ ሳ ደመናን አቶፐ፥ ‘ታን ካሰ የጋ ከሴዳ ታ ጎልያ ስማና’ ያጌ፤ 25 ስምያ ዎደካ ጎሊ ፕተቲደ ጊጎዋ ደሜ። 26 ሄዋፐ ካላ፥ ቢደ ሀራ አፐ ኢታ ላፑ ቱና አያናቱዋ አክ ያ ገሊደ፥ ሄዋን ደኢኖ፤ ሄ ብታንያ ደኡ ኮይሮዋፐ ካላዌ ኢቶዋ ግዴ” ያጌዳ።
27 የሱስ ሀዋ ሃሳይ ደእሽን፥ እት ምሽራታ ጮራ አሳ ግዶፐ ባረ ኮሻ ꬎቁ ኦꬃደ፥ “ኔና የሌዳዉናነ ꬋንꬄዳ ነ ዳያ አንጀቴዳዉኖ” ያጋዱ። 28 የሱስ ቃይ፥ “አንጀቴዳዋንቱ ጾሳ ቃላ ስሲደ አዛዘትያዋንታ” ያግ ዛሬዳ።
ጾሳፐ ኦሰቶ ማላታ
(ማቶሳ 12:38-42፤ ማር. 8:12)
29 ጮራ አሳይ ሺቆ ዎደ የሱስ፥ “ሀ የለታይ ኢታ፤ ኦራꬃ ማላታ ኮዬ፤ ሽን ናብያ ዮናሳ ማላታፐ ሀራይ እመተና። ማቶሳ 16:4፤ ማር. 8:12 30 ጋሱካ ዮናስ ነነዌ ካታማ አሳዉ ማላታ ግዶዋዳን፥ ታን፥ አሳ ናአይካ፥ ሀ የለታዉ ማላታ ግዳና። ዮናሳ 3:4 31 አዋይ ሞክያሳ ጼልያ ዎደ፥ ኡሸቻ ዱገ ባጋና ደእያ ጋድያ ካታታ ሶሎሞነዉ ደእያ አꬎ ኤራተꬃ ስሳናዉ ቢታ ጋጻፐ ዬዳ ድራዉ፥ ፕርዳ ዎደ ሀ የለታን ደንዳደ ፕርዳናዉኑ፤ በእተ፥ ሶሎሞነፐካ አꬍያዌ ሀዋን ደኤ። 1 ካታ. 10:1-10፤ 2 ኦዱዋ 9:1-12 32 ነነዌ አሳይ ፕርዳ ዎደ ህንተንቱ ቦላ ደንዲደ ፕርዳናዋንታ፤ አያዉ ጎፐ፥ ኡንቱንቱ ዮናስ ኦዶዋ ስሲደ ባረንቱ ናጋራ ፓጽ ስሜዳ ድራሳ፤ በእተ፥ ዮናሳፐ አꬍያዌ ሀዋን ደኤ። ዮናሳ 3:5
ቦላ ፖእስያ ጾምፕያ
(ማቶሳ 5:15፤ 6:22-23)
33 “ሶይ ገልያ አሳዉ ፖአናዳን፥ ጾምፕያ ጾምፒደ ꬎቃሳን ዎꬃናፐ አትን፥ ጌማሳን ዎይ ፖኡዋ ካምያ የዉዋፐ ጋርሳና ዎꬅያዌ ኦንነ ባዋ። ማቶሳ 5:15፤ ማር. 4:21፤ ሉቃሳ 8:16 34 ነ አሳተꬃዉ ነ አይፊ ጾምፕያ ማላ፤ ነ አይፊ ፓጻ ግዶፐ ነ ኩመንꬃ አሳተꬃይካ ፖኡዋ ደሜ፤ ሽን ነ አይፊ ሀርጎፐ ነ ኩመንꬃ አሳተꬃይካ ꬉማ። 35 አኬካ፤ ሄዋ ግድያ ድራዉ፥ ነ ጋርሳን ደእያ ፖኡ ꬉመናዳን ናገታ። 36 ስም ነ አሳተꬃይ ኡባይ ፖኡዋን ኩሜዳዋ ግዶፐነ፥ ꬉሜዳ አሳተꬃይ ኔናን ባይናዋ ግዶፐ፥ ነ አሳተꬃይ ኡባይ፥ ጾምፒ ባረ ፖኡዋ ነ ቦላን ፖእስያዋዳን፥ ነ ቦላን ዋጋጋ ፖኡዋ ግዳናዋ” ያጌዳ።
የሱስ ፓርሳዋቱዋነ ሙሴ ህግያ ታማርስያዋንታ ኩናኔዳ
(ማቶሳ 23:1-36፤ ማር. 12:38-40፤ ሉቃሳ 20:45-47)
37 የሱስ ሃሳያ ዉርሶዋፐ ካላ፥ እት ፓርሳዌ ብታኒ ባረ ጎለን ቁማ ማናዳን አታሌዳ፤ የሱስካ እትፐ ገሊደ ጋይታን ኡቴዳ። *ጋይታን ኡቴዳ፦ ቁማ ማናዉ ኡቴዳ ጉሳ። 38 ፓርሳዊካ የሱሳ ቁማ ማናፐ ካስያን ኩሽያ ሜጨት ቤናዋ በኢደ ማላለትና፥ 39 ጎዳይካ፥ “ህንተንቶ ፓርሳዋቶ፥ ጹኣነ ሻታ ቦላ ባጋ ጌሺታ፤ ሽን ህንተንቱ ጋርሳይ ኡዝያንነ ኢታተꬃን ኩሜዳ። 40 ህንተንቶ ኤያቶ! ቦላ ባጋ መꬌዳዌ ጋርሳ መꬍቤኔ? 41 ሽን ህንተንቱ ጹኣንነ ሻታ ጋርሳን ደእያዋ ህዬሳቶ እምተ፤ ሄ ዎደ ኡባባይካ ህንተዉ ጌሻ ግዳናዋ።
42 “ሽን ህንተንቶ ፓርሳዋቶ፥ ህንተዉ አየ! አያዉ ጎፐ፥ አኑጋፐነ ጻሎትያፐ፥ አጉፕያ ዶኡዋፐ፥ ታሙ ኩሽያፐ እት ኩሽያ ጾሳዉ እሚታ፤ ሽን ቱሙ ፕርዳነ ጾሳ ሲቅያዋ ህንተንቱ አጊታ። የዉዋን ቃይ ሄዋ አገናን ሀዋ ኦꬃናዉ በሴ። ዎጋ 27:30
43 “ህንተንቶ ፓርሳዋቶ፥ ህንተዉ አየ! አያዉ ጎፐ፥ አይሁዳ አሳ ዎሳ ጎለን ቦንቾ ኡቱዋ፥ ገያ ግዶንካ ቦንቾ ሳሮታ ኮዪታ።
44 “አሳይ ኤረናን ቦላና ሀመትያ ቤተና ዱፉዋ ማላትያ ድራዉ ህንተዉ አየ!” ያጌዳ።
45 ሙሴ ህግያ ታማርስያዋንቱፐ እቱ፥ “ታማርስያዎ፥ ኔን ሀዋ ያጋ ሃሳዮ ድራዉ ኑና ቦራዳ” ያግ ዛሬዳ።
46 የሱስ፥ “ህንተኖ ህግያ ኤርያዋንቶ፥ ሄንተዉ አየ! አያዉ ጎፐ፥ አሳይ ቶኪደ ዳንዳየና ዴጾ ቶኩዋ ሀራ ቶሲታ፤ ሽን ህንተንቱ ህንተ ሁጰዉ ብራꬍያንካ ቦችክታ።
47 “ህንተንቱ አዎቱ ዎꬌዳ ናባቱዋ ዱፉዋ ሎይꬅያ ድራዉ ህንተዉ አየ! 48 ስም ህንተንቱ አዎቱ ናባቱዋ ዎꬍና፥ ህንተንቱ ኡንቱንቱ ዱፉዋ ቦላን ጎልያ ኬጽያ ድራዉ፥ ናባቱዋ ኦሱ ሎአ ያጊደ፥ ኡንቱንቱዋ ማርካቲታ። 49 ሀዋ ድራዉ፥ ጾሳ አꬎ ኤራተꬃይ፥ ታን ናባቱዋነ የሱስ ኪቶዋንታ ኡንቱንቱኮ ኪታና፤ ኡንቱንቱካ ሄዋንቱፐ እቱዋ እቱዋ ዎꬋናዋንታ፤ እቱዋ እቱዋ መቶꬃናዋንታ ያጌዳ። 50 ሀዋ ግድያ ድራዉ፥ ሀ አላሚ መቶደፐ ዶሚደ ጉኬዳ ናባቱዋ ሱꬃዉ ሀ የለታይ ኦሸቴ። 51 አቤላፐ ዶሚደ ያርሹዋሳፐነ ጌሻ ጎልያፐ ግዱዋን ጉኬዳ ዛካራሳ ሱꬃ ጋካናዉ ኮየቴ። †አይሁዳቱዋ ማጻፋቱዋ ጋርሳን ዶመꬃ ማጻፋይ ኮይሮ ማጻፋ። እካ፥ አቤል አሳ ኡባፐ ኮይሩዋን እሻይ አ ዎꬌዳዋ ኦዴ። አይሁዳቱዋ ጌሻ ማጻፋቱዋን ዉርሰꬃ ማጻፋይ ላኤንꬅያ ኦዱዋ ማጻፋ። ሄ ማጻፋን ዛካራስ ዉርሰꬃን ሀይቄዳዋ ኦድያ ድራሳ ሉቃስ አቤላፐ ዛካራሳ ጋካናዉ ጌዳዌ። ኤ! ታን ጋይ፤ ሀ የለታይ ሀዎ ኦሸትያዋ።
52 “ህንተንቶ ሙሴ ህግያ ኤርያዋንቶ፥ ህንተዉ አየ! አያዉ ጎፐ ኤራ ፐንግያ ዶይያ ቁልፕያ አኬድታ። ህንተንቱ ህንተ ሁጰዉካ ገልበይክታ፤ ቃይ ገላናዉ ኮይያዋንታካ ድጌድታ” ያጌዳ።
53 የሱስ ሄዋፐ ከሶዋፐ ጉይያን፥ ህግያ ታማርስያዋንቱነ ፓርሳዋቱ አ ኦሻን ኡርጉንꬁሳነ ኤቀቱሳ ዶሜድኖ። 54 አ ዶናፐ ሎኤናባይ ከሶፐ ኦይቃናዉ ጌዲኖ፤ ሽን ደምበይክኖ።

- ሉቃሳ ምሽራቹዋ
- <
- 11
- >

11:15 ማቶሳ 9:34፤ 10:25

11:16 ማቶሳ 12:38፤ 16:1፤ ማር. 8:11

11:23 ማር. 9:40

11:29 ማቶሳ 16:4፤ ማር. 8:12

11:30 ዮናሳ 3:4

11:31 1 ካታ. 10:1-10፤ 2 ኦዱዋ 9:1-12

11:32 ዮናሳ 3:5

11:33 ማቶሳ 5:15፤ ማር. 4:21፤ ሉቃሳ 8:16

*11:37 ጋይታን ኡቴዳ፦ ቁማ ማናዉ ኡቴዳ ጉሳ።

11:42 ዎጋ 27:30

†11:51 አይሁዳቱዋ ማጻፋቱዋ ጋርሳን ዶመꬃ ማጻፋይ ኮይሮ ማጻፋ። እካ፥ አቤል አሳ ኡባፐ ኮይሩዋን እሻይ አ ዎꬌዳዋ ኦዴ። አይሁዳቱዋ ጌሻ ማጻፋቱዋን ዉርሰꬃ ማጻፋይ ላኤንꬅያ ኦዱዋ ማጻፋ። ሄ ማጻፋን ዛካራስ ዉርሰꬃን ሀይቄዳዋ ኦድያ ድራሳ ሉቃስ አቤላፐ ዛካራሳ ጋካናዉ ጌዳዌ።

© 2011 WBT