- ማዝሙርያ
- <
- 149
- >

149
ጾኑዋ ማዝሙርያ
1 መꬍና ጎዳ ጋላትተ! መꬍና ጎዳዉ ኦራꬃ የꬃ የጽተ!
አማንያዋንቱ ሺቁዋን አ ሳቢተ!
2 እስራኤልያ አሳቱ
ባረንታ መꬌዳዋን ናሸትኖ።
ጽዮነ አሳቱ ባረንቱ ካትያን ሎይꬅ ናሸትኖ።
3 ዱሪደ፥ ካራቡዋ ባቂደነ፥
ዲꬃ ዲጺደ፥ አ ሱንꬃ ሳቢኖ።
4 አያዉ ጎፐ፥ ጾሳይ ባረ አሳን ናሸቴ፤
ናቀቴዳዋንቶ ጾኑዋ እሚደ፥
እ ኡንቱንታ ቦንቼ።
5 አሳቱ ባረንቱ ጾኑዋን ናሸትኖ፤
ቃማን ኡባን ናሸቻዉ የጽኖ።
6 ኡንቱንቱ ዶናን ጾሳ ጋላታይ፥
ኡንቱንቱ ኩሽያንካ ላኡ ባጋ ኩሳ ማሻይ ደኦ።
7 ሄዌካ፥ ኡንቱንቱ ካዉተꬃቶ፥
ሀሉዋ ከሳናሳነ አሳቱዋ ሙራናሳ።
8 ኡንቱንቱ ካተቱዋ ሳንሳላታን፥
ኡንቱንቱ ኦላ ጋዳዋቱዋካ ብራታን ቃቻናሳነ፥
9 ኡንቱንቱ ቦላ ጻፈቴዳ ፕርዳ ፖላናሳ።
ሄዌ ጾሳ አሳቱዋ ኡባዉ ጾኑዋ።
መꬍና ጎዳ ጋላትተ!

- ማዝሙርያ
- <
- 149
- >

© 2011 WBT